**- ODLUKA O IZBORU NAJPOVOLJNIJEG PONUĐAČA –**

* **OTVORENI POSTUPAK -**

Broj: 05-04-188-18L1/23

Datum: 02.08.2023. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14,59/22), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije za javnu nabavku broj: 05-04-188-17/23 od 02.08.2023 godine, u postupku javne nabavke roba-nabavka kancelarijskog materijala i tonera (2LOT-a), direktor JU Direkcija regionalnih cesta TK je donio:

**ODLUKU**

**o izboru najpovoljnijeg ponuđača za nabavku roba-nabavka kancelarijskog materijala i tonera**

**(LOT1- nabavka i isporuka kancelarijskog materijala )**

Član 1.

Prihvata se Preporuka Komisije za javne nabavke broj: 05-04-188-17/23 od 02.08.2023. godine i okvirni sporazum zajavnunabavku **LOT 1- nabavka i isporuka kancelarijskog materijala**, nakon što je prvorangirani ponuđač Defter doo Sarajevo pismeno odbio potpisati okvirni sporazum, dodijeljuju se drugorangiranom ponuđaču **d.o.o. Aero ekskluziv podružnica Tuzla** za ponuđenu cijenu od **13.888,00 KM bez PDV-a**.

Član 2.

Okvirni sporazum će se potpisati sa izabranim ponuđačem, iz člana 1, po proteku roka od 15 dana, računajući od dana od kada su svi ponuđači obaviješteni o izboru.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

**O b r a z l o ž e nj e**

Postupak javne nabavke pokrenut je Odlukom o pokretanju postupka javne nabavke broj: 05-04-188/23 od 06.06.2023.g. Javna nabavka je provedena putem otvorenog postupka.

Procijenjena vrijednost javne nabavke bez PDV-a iznosila je 45.000,00 KM

Procijenjena vrijednost za LOT 1 - Nabavka i isporuka kancelarijskog materijala, iznosila je **27.500,00 KM**

Obavještenja o nabavci broj 997-1-1-50-3-54/23 objavljeno 07.06.2023. godine.

Komisija za javnu nabavku imenovana je Rješenjem broj: 05-04-188-3/23 od 26.06.2023. godine. Komisija za javnu nabavku dostavila je dana 30.06.2023. godine Zapisnik o radu Komisije 05-04-188-11/23

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 5;
* da je blagovremeno zaprimljeno 5 ponuda;
* nije bilo neblagovremeno zaprimjenih ponuda.

Tom prilikom Komisija je utvrdila sljedeće:

Komisija za provođenje postupka javne nabavke LOT 1 - Nabavka i isporuka kancelarijskog materijala, je prilikom pregleda i ocjene kvalifikovanosti ponuđača konstatovala da ponude svih prijavljenih ponuđača ispunjavju kvalifikacione uslove propisane tenderskom dokumentacijom.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

* **LOT 1 - Nabavka i isporuka kancelarijskog materijala**

|  |  |  |  |
| --- | --- | --- | --- |
| R.br. | Naziv ponuđača | Cijena bez PDV-a | Broj bodova |
| 1. | Pčelica-M d.o.o. Tuzla | 20.574,80 | 100 |
| 2. | d.o.o Aero Exclusive Sarajevo | 24.416,38 | 84,26 |
| 3. | d.o.o.Defter Sarajevo | 26.715,69 | 77,01 |
| 4. | d.o.o. R&S Sarajevo | 26.963,45 | 76,3 |
| 5. | d.o.o. Alfadivit Živinice | 27.430,98 | 75,00 |

Nakon provedene e – aukcije Agencija za javne nabavke formirala je i u „Izvještaju o toku i završetku e- aukcije“ dostavila konačnu rang listu ponuđača koji su učestvovali na e-aukciji, kako slijedi:

**LOT 1- nabavka i isporuka kancelarijskog materijala**

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | Defter d.o.o. Sarajevo | **13.867,00** | **100** |
| **2.** | Aero Exclusive Sarajevo (podružnica Tuzla) | **13.888,00** | **99,85** |
| **3.** | R&S d.o.o. Sarajevo | **16.020,00** | **86,56** |
| **4.** | Alfadivit d.o.o Živinice | **17.179,00** | **80,72** |
| **5.** | Pčelica M d.o.o. Tuzla | **17.800,00** | **77,90** |

Ugovorni organ je putem pošte dostavio okvirne sporazume na potpis izabranom ponuđaču Defter doo Sarajevo, koji je pismeno odbio potpisati iste. Primjenjujući član 72. stav 3. Zakona, ugovorni organ dostavlja prijedlog ugovora/okvirnog sporazuma onom ponuđaču čija je ponuda po rang- listi odmah nakon ponude najuspješnijeg ponuđača. Ponuda ponuđača Aero ekskluziv doo je odmah iza ponude najuspješnijeg ponuđača.

Iz navedenih razloga, primjenom člana 72. stav 3., tačke c) i f) Zakona o javnim nabavkama Bosne i Hercegovine, odlučeno je kao u dispozitivu.

Donošenjem ove Odluke, prestaje da važi Odluka o izboru najpovoljnijeg ponuđača broj: 05-04-188-13L1/23 od 07.07.2023. godine.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema odluke o izboru najpovoljnijeg ponuđača .

DIREKTOR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl. pravnik

Dostaviti:

* Ponuđačima koji su učestvovali u javnoj nabavci
* evidencija
* arhiva